[ca] El part és un procés fisiològic dolorós i estressant per a les femelles mamíferes. Estudis realitzats a l'espècie porcina evidencien els beneficis de l'administració d'un anti-inflamatori no esteroidal (AINE) al voltant del part per millorar el benestar i la producció de les truges. Tot i això, es desconeixen els efectes de l'administració de l'AINE meloxicam oral al voltant del part sobre la transferència immunitària d'immunoglobulines A (IgA) i les citocines. Fins ara, a l'espècie porcina s'han desenvolupat diversos indicadors de dolor al part, però es desconeix si les expressions facials de les truges podrien ser un bon indicador de dolor al part. Els objectius generals de la present tesi són: (1) avaluar els efectes de l'administració de meloxicam oral (Metacam®) a l'inici del part en truges sobre el creixement dels garrins i la transferència immunitària i (2) desenvolupar una escala de dolor basada en les expressions facials de les truges, utilitzant el part com a model de dolor fisiològic. Es van dur a terme dos estudis (un per a cadascun dels objectius generals). En el primer estudi, es van avaluar 24 truges Landrace x Duroc (12 truges control i 12 truges tractades amb meloxicam oral) el dia del part (dia 0). Es van obtenir mostres de saliva i calostre/llet de totes les truges, els dies +1, +9 i +20 postpart, es van pesar tots els garrins els dies 0, +9 i +20 i es van prendre mostres de sang a 3-4 garrins de cada truja els dies +1, +9 i +20. En el segon estudi, es van gravar en vídeo el part i el dia +19 postpart de 21 truges Danbred obtenint un total de 263 imatges. A partir dels vídeos i les imatges es van estudiar les expressions facials, els indicadors corporals i els canvis posturals realitzats per les truges. Els garrins de truges tractades amb meloxicam oral i amb un baix pes al naixement tendeixen a presentar un major guany mig diari des del dia +9 fins al deslletament en comparació amb els garrins de les truges control. Els garrins de mares tractades tenen una concentració més alta d'IgA al sèrum que els garrins de mares control els dies +1 i +9. De la mateixa manera van actuar les interleucines IL-4 i IL-2, mostrant una major concentració al sèrum el dia 9 postpart. Les expressions facials en truges són un bon indicador de dolor al voltant del part, i serveixen per avaluar si hi ha dolor i per determinar-ne la intensitat. Els indicadors corporals i les expressions facials en truges mostren una alta correlació al voltant del part. Com més gran és el dolor patit, més alta és la freqüència dels dos indicadors de comportament. Abans del deslletament, aquets indicadors resulten gairebé inexistents i la seva freqüència i intensitat augmenten en el moment del part, i són màximes en el moment de l'expulsió del garrí. En definitiva, l'administració de meloxicam oral a les truges a l'inici del part resulta ser beneficiós pels garrins i les expressions facials són un bon indicador de dolor al voltant del part, coincidint amb els indicadors corporals.

[en] Parturition is a painful and stressful physiological process for female mammals. Several studies show the benefits of administering a non-steroidal anti-inflammatory drug (NSAID) around farrowing to improve the welfare and production of sows. However, the effects of the NSAID oral meloxicam administration around parturition on immune transfer of immunoglobulin A (IgA) and cytokines are unknown. To date, several indicators of pain at farrowing have been developed in swine, but it is unknown whether the facial expressions of sows could be a good indicator of farrowing pain. The general objectives of this thesis are: (1) to evaluate the effects of the administration to sows of oral meloxicam (Metacam®) at the beginning of parturition on piglet growth and immune transfer and (2) to develop a pain scale based on facial expressions of sows, using parturition as a physiological pain model. Two studies were carried out (one for each of the general objectives). In the first study, 24 Landrace x Duroc sows (12 control sows and 12 oral meloxicam-treated sows) were evaluated on the farrowing day (day 0). Saliva and colostrum/milk samples were obtained from all sows on days +1, +9 and +20 postpartum, all piglets were weighed on days 0, +9 and +20 and blood samples were taken from 3-4 piglets from each sow on days +1, +9 and +20. On the second study, 21 Danbred sows were filmed during all farrowing and day +19, obtaining a total of 263 images. Sow's facial expressions, body indicators and postural changes were studied from all the videos and the images obtained. Piglets from sows treated with oral meloxicam and born with low body weight tended to have a higher average daily gain from day +9 to weaning than piglets from control sows. Piglets from treated sows have a higher serum IgA concentration than piglets from control sows on day+1 and +9. The interleukins IL-4 and IL-2 showed the same pattern, with a higher concentration in the serum on day 9 postpartum. Facial expressions in sows are a good indicator of pain around farrowing and are useful to assess pain and to determine its intensity. Body indicators and facial expressions in sows show a high correlation around farrowing, and the frequency of both behavioural indicators increases with pain. Prior to weaning, pain indicators are almost non-existent, and their frequency and intensity increase during farrowing, being maximum at the moment of piglet expulsion. In summary, the administration of oral meloxicam to sows at the beginning of farrowing is beneficial for piglets, and facial expressions are a good pain indicator around farrowing, coinciding with body indicators.